CELEX: 32013R0273
Language: et
Date: 2013-03-19 00:00:00
Title: Komisjoni rakendusmäärus (EL) nr 273/2013, 19. märts 2013 , teatavate kaupade klassifitseerimise kohta kombineeritud nomenklatuuris

23.3.2013   
            
            
               ET
            
            
               Euroopa Liidu Teataja
            
            
               L 84/1
            
         KOMISJONI RAKENDUSMÄÄRUS (EL) nr 273/2013,
   19. märts 2013,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. märts 2013
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Elektrooniline seade (nn kehaanalüüsikaal), millel on näidik mõõtmetega umbes 30 × 30 × 4 cm ja mis koosneb järgmistest põhikomponentidest:
                              
                                          —
                                       
                                       
                                          kaalumiseks: koormusandur ja riistvara kehamassi andmete töötlemiseks ja kuvamiseks;
                                       
                                    
                                          —
                                       
                                       
                                          mõõtmiseks: kaks elektroodi kaalu ülemisel pinnal, juhtnupud ja riistvara mõõtmisandmete töötlemiseks ja kuvamiseks.
                                       
                                    Seade saadab jalataldadega kokkupuutes oleva kahe elektroodi kaudu välja elektrivoolu, mille kaudu saab bioimpedantsi näitajate abil määrata nt keharasva, lihasmassi, luumassi, keha veesisalduse protsenti.
                              Seadet saab kasutada ka ainult kaaluna.
                              Seade salvestab kümne kasutaja andmed. See võib kuvada iga kasutaja kohta kahe mõõtmise tulemused.
                              Seade on ette nähtud kodumajapidamises kasutamiseks.
                           
                        
               
                  8423 10 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreegliga 1, üldreegli 3 punktiga b ja üldreegliga 6 ning CN-koodide 8423, 8423 10 ja 8423 10 90 sõnastusega.
                  Seade on liittoode, mis koosneb gruppide 84 ja 90 alla klassifitseeritud komponentidest. Üldreegli 3 punkti b kohaselt tuleb toode klassifitseerida selle komponendi alusel, mis määrab selle põhiomadused.
                  Oma objektiivsete näitajate tõttu – nimelt on mõõtesüsteem ainult kahe elektroodiga – loetakse kaalumisfunktsiooni täitvat komponenti seadme põhiomadusi määravaks.
                  Seega tuleb seade klassifitseerida kaaluna inimeste kaalumiseks CN-koodi 8423 10 90 alla.
               
            
                  
                              2.
                           
                           
                              Elektrooniline seade (nn kehaanalüüsikaal), millel on näidik mõõtmetega umbes 36 × 32 × 6 cm ja mis koosneb järgmistest põhikomponentidest:
                              
                                          —
                                       
                                       
                                          kaalumiseks: koormusandur ja riistvara kehamassi andmete töötlemiseks ja kuvamiseks;
                                       
                                    
                                          —
                                       
                                       
                                          mõõtmiseks: äravõetav käepide nelja elektroodiga, neli elektroodi kaalu ülemisel pinnal, juhtnupud ja riistvara mõõtmisandmete töötlemiseks ja kuvamiseks.
                                       
                                    Seade saadab käte ja jalataldadega kokkupuutes oleva kaheksa elektroodiga süsteemi kaudu mitmesageduslikul mõõtmisel välja elektrivoolu, mille kaudu saab bioimpedantsi näitajate abil määrata nt keharasva protsenti, keharasva massi, kehamassiindeksit (BMI), skeletilihaste massi, keha veesisaldust.
                              Seadet saavad kasutada tervishoiutöötajad rasvumise diagnoosimisel või muud kasutajad, et saada teavet oma füüsise kohta või et seda kontrollida või parandada sportlikel või esteetilistel kaalutlustel.
                              Seadet saab kasutada ka ainult kaaluna.
                              Seade salvestab 99 kasutaja ja 300 mõõtmise andmed. Andmed saab USB-mälupulga abil üle kanda automaatsesse andmetöötlusseadmesse.
                           
                        
               
                  9031 80 38
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreegliga 1, üldreegli 3 punktiga b ja üldreegliga 6 ning CN-koodide 9031, 9031 80 ja 9031 80 38 sõnastusega.
                  Toodet ei või klassifitseerida meditsiiniinstrumendi või -seadmena rubriiki 9018, kuna seade ei ole tavaliselt kasutusel professionaalses arstipraktikas (vt HSi selgitavad märkused, rubriik 9018).
                  Seade on liittoode, mis koosneb gruppide 84 ja 90 alla klassifitseeritud komponentidest. Üldreegli 3 punkti b kohaselt tuleb toode klassifitseerida selle komponendi alusel, mis määrab selle põhiomadused.
                  Oma objektiivsete näitajate, nimelt kasutatava mõõtmismeetodi tõttu loetakse mõõtmisfunktsiooni täitvat komponenti toote põhiomadusi määravaks.
                  Seega tuleb seade klassifitseerida muu elektroonilise mõõteinstrumendina CN-koodi 9031 80 38 alla.
               
            
                  
                              3.
                           
                           
                              Elektrooniline seade (nn kehaanalüüsikaal) kaaluplatvormi ja tugipostiga, mille peal on juhtimispaneel, millel on näidik mõõtmetega umbes 120 × 87 × 52 cm, ja mis koosneb järgmistest põhikomponentidest:
                              
                                          —
                                       
                                       
                                          kaalumiseks: koormusandur ja riistvara kehamassi andmete töötlemiseks ja kuvamiseks;
                                       
                                    
                                          —
                                       
                                       
                                          mõõtmiseks: kaks äravõetavat käepidet, kumbki kahe elektroodiga, neli elektroodi kaalu ülemisel pinnal, juhtnupud ja riistvara mõõtmisandmete töötlemiseks ja kuvamiseks.
                                       
                                    Seade saadab käte ja jalataldadega kokkupuutes oleva kaheksa tetrapolaarse puutetundliku elektroodiga süsteemi kaudu mitmesageduslikul mõõtmisel välja elektrivoolu, mille kaudu saab bioimpedantsi näitajate abil määrata nt rakusisese ja rakuvälise vedeliku hulka, valkude ja mineraalide massi, keharasva massi, kogu keha veesisaldust, rasvavaba massi, kehamassiindeksit (BMI), skeletilihaste massi.
                              Seadmel on järgmised pistmikud:
                              
                                          —
                                       
                                       
                                          RJ45,
                                       
                                    
                                          —
                                       
                                       
                                          USB,
                                       
                                    
                                          —
                                       
                                       
                                          RS232,
                                       
                                    
                                          —
                                       
                                       
                                          25 kontakttihvtiga D-pesa.
                                       
                                    Seadet saavad kasutada tervishoiutöötajad rasvumise diagnoosimisel või muud kasutajad, et saada teavet oma füüsise kohta või et seda kontrollida või parandada sportlikel või esteetilistel kaalutlustel.
                              Seadet saab ühendada automaatse andmetöötlusseadme või printeriga.
                           
                        
               
                  9031 80 38
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreegliga 1, üldreegli 3 punktiga b ja üldreegliga 6 ning CN-koodide 9031, 9031 80 ja 9031 80 38 sõnastusega.
                  Toodet ei või klassifitseerida meditsiiniinstrumendi või -seadmena rubriiki 9018, kuna seade ei ole tavaliselt kasutusel professionaalses arstipraktikas (vt HSi selgitavad märkused, rubriik 9018).
                  Seade on liittoode, mis koosneb gruppide 84 ja 90 alla klassifitseeritud komponentidest. Üldreegli 3 punkti b kohaselt tuleb toode klassifitseerida selle komponendi alusel, mis määrab selle põhiomadused.
                  Oma objektiivsete näitajate, nimelt kasutatava mõõtmismeetodi tõttu loetakse mõõtmisfunktsiooni täitvat komponenti toote põhiomadusi määravaks.
                  Seega tuleb seade klassifitseerida muu elektroonilise mõõteinstrumendina CN-koodi 9031 80 38 alla.